Diari Oficial de la Generalitat Valenciana


Sumari del DOGV 7955, del 11-01-2017 (2016/9896)

RESOLUCIÓ de 25 de novembre de 2016, de la Conselleria d'Educació, Investigació, Cultura i Esport, per la qual es modifica l'autorització als centres docents privats d'Educació Infantil de la Comunitat Valenciana que figuren en l'annex.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7955

Data del DOGV
:   11-01-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/9896


Data del document
:   25-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 25 de novembre de 2016, de la Conselleria d'Educació, Investigació, Cultura i Esport, per la qual es modifica l'autorització als centres docents privats d'Educació Infantil de la Comunitat Valenciana que figuren en l'annex. [2016/9896]  
Els expedients han sigut iniciats a instància de les titularitats dels centres privats d'Educació Infantil que figuren en l'annex, en sol·licitud de modificació de les autoritzacions.  
La Direcció General de Centres i Personal Docent ha emés informe favorable, a cada un dels centres, sobre la proposta d'instal·lacions i ús educatiu dels espais reflectits en la documentació tècnica presentada per a les autoritzacions dels centres, d'acord amb el que disposa la legislació vigent.  
Cada expedient ha sigut tramitat per la direcció territorial d'Educació, Investigació, Cultura i Esport corresponent, i inclou informe favorable de la Unitat Tècnica de Construccions. Quant a la relació del professorat i titulacions respectives, disposen d'informe de la inspecció educativa o, tal com s'indica en l'annex, del compromís de la titularitat del centre d'aportar-les abans de l'inici de les activitats educatives corresponents.  
Vista la Llei orgànica 8/1985, de 3 de juliol (BOE 04.07.1985), reguladora del dret a l'educació; la Llei orgànica 2/2006, de 3 de maig (BOE 04.05.2006), d'educació, modificada per la Llei orgànica 8/2013, de 9 de desembre (BOE 10.12.2013), per a la millora de la qualitat educativa; el Decret 2/2009, de 9 de gener (DOCV 14.01.2009), del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana; i el Reial decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial decret 131/2010, de 12 de febrer (BOE 12.03.2010).  
Vista la proposta del director general de Centres i Personal Docent de data 25 de novembre de 2016 i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell (DOCV 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016 (DOGV 28.10.2016), resolc:  
  
  
Primer  
Modificar les autoritzacions dels centres docents privats que s'especifiquen en l'annex atenent les característiques, ensenyances i capacitat màxima que allí s'assenyalen.  
  
Segon  
Els centres indicats en l'annex que no han aportat la relació del professorat i titulacions respectives, hauran de fer-ho davant de la direcció territorial corresponent, que haurà d'aprovar-la, amb un informe previ de la inspecció educativa, abans de l'inici de les activitats corresponents.  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Aquesta disposició tindrà efectes des de la data en què es dicta; no obstant això, els seus efectes acadèmics s'entenen referits a l'inici del pròxim curs escolar, excepte indicació expressa de la inspecció educativa que indique una altra circumstància per al centre corresponent i que queda recollida en l'annex.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques (BOE 236, 02.10.2015) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de l'òrgan que ha dictat l'acte, en el termini d'un mes a comptar de l??endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de publicar-se en el Diari Oficial de la Generalitat Valenciana.  
  
València, 25 de novembre de 2016.- El conseller d'Educació, Investigació, Cultura i Esport, per delegació atorgada per Resolució de 26 d'octubre de 2016 (DOGV 7906, 28.10.2016), el secretari autonòmic d'Educació i Investigació: Miguel Soler Gracia.  
  
  
ANNEX  
  
Codi: 55686426  
Denominació genèrica del centre: centre d'Educació Infantil de primer cicle  
Denominació específica del centre: Bressol-Benimaclet  
Titular: Escola Bressol-Benimaclet, Societat Cooperativa Valenciana  
Domicili: c/ Crist de la Providència, núm.6.  
Localitat: València (46399)  
Província: València  
Modificació que s'autoritza:  
S'autoritza el canvi d'ús d'una unitat d'Educació Infantil de primer cicle, de manera que la composició per a aquest nivell es conforma així:  
  
4 unitats d'Educació Infantil de primer cicle, distribuïdes així  
- 2 unitats per a escolars d'1 a 2 anys, amb 13 places escolars cada una.  
- 1 unitat per a escolars de 2 a 3 anys, amb 20 places escolars.  
- 1 unitat per a escolars d'1 a 3 anys, amb 15 places escolars.  
  
Codi: 38011770  
Denominació genèrica del centre: centre d'Educació Infantil de primer cicle  
Denominació específica del centre: Turia  
Titular: CEI Jardín de Infancia Turia, Societat Limitada  
Domicili: c/ Túria, núm.49.  
Localitat: València (46715)  
Província: València  
Modificació que s'autoritza:  
S'autoritza la supressió d'una unitat i canvi d'ús d'una altra unitat d'Educació Infantil de primer cicle, de manera que la composició per a aquest nivell es conforma així:  
2 unitats d'Educació Infantil, primer cicle, distribuïdes així:  
- 1 unitat per a escolars de 2 a 3 anys, amb 20 places escolars.  
- 1 unitat per a escolars d'1 a 3 anys, amb 15 places escolars.  
  
Codi:527808835  
Denominació genèrica del centre: centre d'Educació Infantil de primer cicle  
Denominació específica del centre: Sambori  
Titular: María del Carmen Martínez Labari.  
Domicili: c/ Ermiteta, núm.10 i 12.  
Localitat: Torrent (46602)  
Província: València  
Modificació que s'autoritza:  
S'autoritza la supressió de dues unitats d'Educació Infantil de primer cicle, de manera que la composició per a aquest nivell es conforma així:  
4 unitats d'Educació Infantil de primer cicle, distribuïdes així  
- 1 unitat per a escolars d'1 a 2 anys, amb 13 places escolars.  
- 1 unitat per a escolars de 0 a 2 anys, amb 8 places escolars.  
- 2 unitats per a escolars d'1 a 3 anys, amb 15 places escolars cada una.  
  
Codi: 95809587  
Denominació genèrica del centre: centre d'Educació Infantil de primer cicle  
Denominació específica del centre: Palma Kids  
Titular: Colegio Palma, Societat Limitada.  
Domicili: c/ 600, núm. 5 (Urbanització Montecañada)  
Localitat: Paterna-la Canyada (46386)  
Província: València  
Modificació que s'autoritza:  
S'autoritza l'ampliació d'una unitat d'Educació Infantil de primer cicle, de manera que la composició per a aquest nivell es conforma així:  
  
5 unitats d'Educació Infantil de primer cicle, distribuïdes així  
- 1 unitat per a escolars de 0 a 1 any, amb 8 places escolars.  
- 1 unitat per a escolars d'1 a 2 anys, amb 13 places escolars.  
- 1 unitat per a escolars de 2 a 3 anys, amb 20 places escolars.  
- 2 unitats per a escolars d'1 a 3 anys, amb 15 places escolars cada una.  
Presenta compromís d'aportar, a la inspecció educativa de la direcció territorial corresponent, relació del professorat amb les titulacions respectives abans de l'inici del curs escolar.